भोजपुर फाइनलमा
यहाँ जारी प्रदेशस्तरीय रेजिना रनिङ शिल्ड भलिबल प्रतियोगिताको फाइनलमा भोजपुर प्रवेश गरेको छ । उसले संखुवासभासँग शुक्रबार फाइनलमा भिड्ने छ ।
संखुवासभा — यहाँ जारी प्रदेशस्तरीय रेजिना रनिङ शिल्ड भलिबल प्रतियोगिताको फाइनलमा भोजपुर प्रवेश गरेको छ । उसले संखुवासभासँग शुक्रबार फाइनलमा भिड्ने छ ।बिहीबार भएको सेमिफाइनलमा सुनसरीलाई ३–० अन्तरले हराउँदै भोजपुर फाइनलमा पुगेको हो । अर्को खेलमा संखुवासभाले झापालाई ३–१ ले हराएर फाइनल यात्रा तय गरेको हो । प्रतियोगितामा प्रदेश १ का ११ जिल्लाको १२ टिमको सहभागिता छ । बिहीबारसम्म चल्ने प्रतियोगिताका बिजेताले १ लाख नगदसहित १ सय १० तोला चाँदीको शिल्ड र प्रत्येक खेलाडीले ३ तोलाको चाँदीको पदक पाउने छन् । उपविजेताले ५० हजार र जनही २ तोला चाँदीको पदक पाउने छन् । 